Como internazional archentín, Messi ha representau a lo suyo país en diez torneyos mayors. A libel chuvenil, ganó de conchunta con a selezión sub-20 a Copa Mundial de Futbol Sub-20 de 2005, torneyo en o cual finalizó como millor chugador y masimo goliador, y una medalla d'oro en os Chuegos Olímpicos de 2008, con a sub-23. Por o suyo estilo de chuego de chicot driblador zurdo, se lo comparó con o suyo compatriota Diego Maradona qui, en 2007, declaró a l'adolescente o suyo «sucesor». Dimpués de debutar en a selezión mayor en agosto de 2005, en o Mundial d'Alemaña 2006 se convirtió en l'archentino más choven en chugar y en marcar en un mundial. A l'año siguién chugó a final d'a Copa America, an estió nombrau millor chugador choven d'o torneyo. Como capitán dende agosto de 2011, plegó con o suyo equipo a las finals d'o Mundial de Brasil 2014, d'a Copa America 2015 (zertamens en os cuals estió triau millor chugador d'o torneyo), y d'a Copa America Zentenario; amás de ganar a Copa America 2021, debán de Brasil en o Maracaná.